b'\n_START_ARTICLE_\nVerneombud\n_START_PARAGRAPH_\nVerneombud er en valgt person i en bedrift eller organisasjon som skal se til at virksomheten ivaretar arbeidstakernes sikkerhet, helse og velferd i tr\xc3\xa5d med Arbeidsmilj\xc3\xb8loven. Alle bedrifter som har ansatte skal ha et verneombud, men det kan gj\xc3\xb8res unntak for mindre bedrifter. Arbeidstilsynet er kontroll og klageinstans for \xc3\xa5 sikre at bedriftene f\xc3\xb8lger kravene i arbeidsmilj\xc3\xb8loven. Verneombudet har rett til \xc3\xa5 stanse farlig arbeid, dvs om det foreligger umiddelbar fare for liv eller helse. Mens tillitsvalgte st\xc3\xa5r i en interessekonflikt med ledelsen, virker verneombudet mot et felles m\xc3\xa5l som gjelder alle parter i arbeidslivet.'